वर्तमान संसद््को आयु आठ महिना बाँकी छ । अबको आठ महिनाभित्रमा संविधानअनुरूपको प्रतिनिधिसभा निर्माण प्रक्रियामा मुलुक प्रवेश गरिसक्नुपर्छ । त्यसैले देउवाका लागि बढीमा दश महिनाको मौका प्राप्त भएको छ भन्न सकिन्छ । सत्तरी वर्षको उमेर काटिसकेको र चौथो पटक प्रधानमन्त्री बन्ने अवसर जुटेको सन्दर्भसमेतलाई नबिर्सिएर देउवाले देशले सम्झने प्रकारको योगदान दिन यो प्रधानमन्त्रीत्वकाललाई उपयोग गर्न केन्द्रित हुनुपर्दछ । अझ देउवाको काँधमा मुलुकको सबैभन्दा पुरानो र ठूलो अनि भव्य विरासत भएको नेपाली काँग्रेस छ । काँग्रेसको सान्दर्भिकता दशकौँसम्म जबर्जस्त बनाइराख्न पनि देउवाले यस कार्यकाललाई निकै होसियारिपूर्वक हाँक्नुपर्ने आवश्यकता छ । संविधानसभाबाट बनेको संविधानअनुसारको सङ्घीय लोकतान्त्रिक गणतन्त्रको पहिलो आम निर्वाचनपछि देशलाई
